STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.47 | 2021.gada 31.maijā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāvis | − | E.Svarenieks |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | J.Reinsone |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | L.Stauvere |
| Ekonomikas ministrijas pārstāvis | − | K.Ņesterovs |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | J.Salmiņa |
| Finanšu ministrijas pārstāve | − | T.Trubača |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāve | − | A.Rudzīte |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāve | − | R.Gintaute-Marihina |
| Izglītības un zinātnes ministrijas pārstāve | − | I.Terinka |
| Kultūras ministrijas pārstāve | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Saukuma-Laimere |
| Tieslietu ministrijas pārstāve | − | O.Zeile |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | A.Gavrilova |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | I.Dreika |
| Veselības ministrijas pārstāvis | − | K.Bērziņš |
| Veselības ministrijas pārstāve | − | A.Jurševica |
| Veselības ministrijas pārstāve | − | J.Feldmane |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | D.Holma |
| Valsts kancelejas pārstāve | − | E.Diure |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Valsts ugunsdzēsības un glābšanas dienesta pārstāvis | − | M.Baltmanis |
| Valsts policijas pārstāvis | − | L.Arājs |
| Valsts robežsardzes pārstāvis | − | I.Ruskulis |
| Rīgas pašvaldības policijas pārstāvis | − | A.Aronovs |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Brīvo arodbiedrību savienības pārstāvis | − | M.Svirskis |
| Latvijas Darba devēju konfederācijas pārstāve | − | I.Kiukucāne |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Tirgotāju asociācijas priekšsēdētājs | − | H.Danusēvičs |
| Latvijas Zinātņu akadēmijas pārstāvis, profesors | − | I.Kalviņš |
| Latvijas Tūrisma aģentu un operatoru asociācijas pārstāve | − | A.Trupovniece |
| Latvijas Viesnīcu un restorānu asociācijas pārstāve | − | S.Graikste |
| Tūrisma pētniecības centra vadītājs | − | Ē.Lingebērziņš |
| Nekustamā īpašuma attīstītāju alianses pārstāvis | − | M.Vanags |
| P.Stradiņa klīniskās universitātes slimnīcas infektologs, Latvijas Universitātes profesors |  | U.Dumpis |
| Bērnu klīniskās universitātes slimnīcas pārstāve |  | D.Isarova |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Pieņemt zināšanai Iekšlietu ministrijas sagatavoto informāciju par iknedēļas statistiku un veiktajiem kontroles pasākumiem saistībā ar Covid-19 infekcijas izplatības ierobežošanai noteikto pasākumu neievērošanu.
3. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem noliktavās.
4. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
5. Jautājumu par vakcinēto/izslimojošo personu bērnu testēšanas nepieciešamību dalībai publiskos pasākumos turpināt izskatīt Starpinstitūciju sadarbības koordinācijas darba grupas 2021.gada 3.jūnija sēdē. Sēdes dalībniekiem jautājumu izvērtēt gan no epidemioloģiskās drošības aspekta, gan juridiskā un vakcinēšanās motivācijas aspekta (tai skaitā, saslimstības līmenis, kuram iestājoties bērnu testēšana nav nepieciešama; pasākuma norises vieta (iekštelpas / ārtelpa); masku lietošana).
6. Pieņemt zināšanai Veselības ministrijas pārstāvja apliecinājumu, ka digitālā Covid-19 sertifikāta tīmekļvietnes darbība tiks uzsākta 2021.gada 1.jūnijā, kura nodrošinās personām piekļuvi saviem digitālajiem sertifikātiem, kā arī nodrošinās iespēju verificēt jeb pārbaudīt uzrādīto digitālo Covid-19 sertifikātu QR kodus.
7. Pieņemt zināšanai, ka Ministru kabineta 2021.gada 1.jūnija sēdē nepiedalīsies veselības ministrs un tāpēc Ministru kabineta sēdes darba kārtībā tiks iekļauti tikai pilnībā ar Veselības ministriju saskaņotie grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360).
8. Konceptuāli atbalstīt Veselības ministrijas sagatavotos grozījumus noteikumos Nr.360 (bēres, pulcēšanās) un Veselības ministrijai iesniegt tos izskatīšanai Ministru kabineta 2021.gada 1.jūnija sēdē.
9. Konceptuāli atbalstīt Izglītības un zinātnes ministrijas sagatavotos grozījumus noteikumos Nr.360 (pieaugušo profesionālā izglītība). Izglītības un zinātnes ministrijai precizēt noteikumu projekta redakciju atbilstoši Veselības ministrijas un Satiksmes ministrijas priekšlikumiem un precizēto noteikumu projektu iesniegt izskatīšanai Ministru kabineta 2021.gada 1.jūnija sēdē.
10. Ņemot vērā, ka Veselības ministrija nav iepazinusies ar Izglītības un zinātnes ministrijas sagatavotajiem grozījumiem noteikumos Nr.360 (iestājpārbaudījumi un drošo pašvaldību saraksta mācību procesa norisei nepublicēšana līdz š.g. 31.augustam), konceptuāli atbalstīt tos grozījumus, kuri iepriekš bija saskaņoti ar Veselības ministriju (1., 3. un 5.punkts). Izglītības un zinātnes ministrijai precizēto noteikumu projektu iesniegt izskatīšanai Ministru kabineta 2021.gada 1.jūnija sēdē.
11. Konceptuāli atbalstīt Ekonomikas ministrijas sagatavotos grozījumus noteikumos Nr.360 (sporta inventāra noma/ ēdināšana telpās vienai ģimenei). Ņemot vērā, ka Saeimā ir pieņemts regulējums par sabiedriskās ēdināšanas pakalpojuma ārtelpās darba laiku līdz plkst.24.00, Ekonomikas ministrijai svītrot noteikumu projekta 2.punktu un precizēto noteikumu projektu iesniegt izskatīšanai Ministru kabineta 2021.gada 1.jūnija sēdē.
12. Pieņemt zināšanai, ka Ekonomikas ministrija izskatīšanai Ministru kabineta 2021.gada 1.jūnija sēdē virzīs Starpinstitūciju sadarbības koordinācijas darba grupas 2021.gada 24.maijā sēdē konceptuāli atbalstītos (prot. Nr.45 13.punkts) grozījumus noteikumos Nr.360 (robežšķērsošanas nosacījumi Valkas / Valgas iedzīvotājiem; ielu tirdzniecība un tirdzniecības vietu atvēršana pilnā apjomā).
13. Konceptuāli atbalstīt Izglītības un zinātnes ministrijas sagatavoto grozījumu noteikumos Nr.360 tikai attiecībā uz sporta pasākumu pilotprojektiem. Izglītības un zinātnes ministrijai atbalstīto grozījumu iekļaut šī protokola 10.punktā minētajā noteikumu projektā.
14. Konceptuāli atbalstīt Tieslietu ministrijas sagatavotos grozījumus noteikumos Nr.360 attiecībā uz kapusvētku organizēšanu un maksātnespējas administratoru eksamināciju. Regulējumu attiecībā uz laulību ceremonijām turpināt izskatīt nākamajā Starpinstitūciju sadarbības koordinācijas darba grupas sēdē. Tieslietu ministrijai precizēto noteikumu projektu iesniegt izskatīšanai Ministru kabineta 2021.gada 1.jūnija sēdē.
15. Konceptuāli atbalstīt Kultūras ministrijas precizētos grozījumus noteikumos Nr.360 (kultūrvietu individuālais apmeklējums) un Kultūras ministrijai iesniegt tos izskatīšanai Ministru kabineta 2021.gada 1.jūnija sēdē.
16. Ņemot vērā, ka Apvienotajā Karalistē attīstās Indijas koronavīrusa celms, Veselības ministrijai izvērtēt nepieciešamību sagatavot attiecīgus grozījumus noteikumos Nr.360 regulējuma izmaiņām atgriežoties no “drošajām trešajām valstīm”.
17. Ņemot vērā, ka Veselības ministrijas, Ekonomikas ministrijas, Satiksmes ministrijas, Ārlietu ministrijas un nozares eksperti atbilstoši Starpinstitūciju sadarbības koordinācijas darba grupas 2021.gada 26.maija sēdē dotajam uzdevumam (prot. Nr.46 4.jautājums) būs pabeiguši jautājuma izvērtēšanu par ceļošanas atvieglojumiem, attiecīgos grozījumus noteikumos Nr.360 izskatīt Starpinstitūciju sadarbības koordinācijas darba grupas 2021.gada 3.jūnija sēdē.
18. Pieņemt zināšanai, ka Ekonomikas ministrija izskatīšanai Ministru kabineta 2021.gada 1.jūnija sēdē virzīs Starpinstitūciju sadarbības koordinācijas darba grupas 2021.gada 24.maijā sēdē konceptuāli atbalstītos (prot. Nr.45 12.punkts) grozījumus noteikumos Nr.360 (ieceļotāju testēšana).
19. Pieņemt zināšanai Ekonomikas ministrijas pārstāvja sniegto informāciju par Baltijas valstu ekonomikas ministru tikšanās rezultātiem saistībā ar Baltijas “burbuļa” ieviešanu 2021.gada vasarā. Konceptuāli priekšlikums ir atbalstāms. Veselības ministrijai veselības ministru neformālās tikšanās laikā izrunāt prasības savstarpējai sertifikātu atzīšanai Baltijas valstīs un jautājumu par Baltijas “burbuli” turpināt izskatīt Starpinstitūciju sadarbības koordinācijas darba grupas 2021.gada 3.jūnija sēdē.

Sēdi slēdz plkst. 18.40

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu